《发朱砂庵径观音岩登石人峰》
清代·周准

言探黝山奇，早别朱砂石。升厓得险境，指示深悚惕。

熟游尚色变，何况远来客。凌空四无倚，投趾不容隙。

壁削缘藤行，崖倾藉人掖。所凭勇往志，不随艰苦易。

幽岩既已经，危峰自不隔。振衣造其巅，奇胜在咫尺。

俯身入烟萝，欲诣仙人宅。

作者简介：（1777—1858）江苏长洲人，字钦莱，号迂村。诸生。受业于陈鹏举。能诗，尤善五、七绝句。有《迂村文钞》、《虚室吟》等。